מאת: ד"ר ערן אשחר (N.D נטורולוג, M.P.H - מוסמך לבריאות הציבור ומדעי הרפואה, (מהפקולטה לרפואה, האוניברסיטה העברית והדסה).
הנדון: תגובתי לטענותיכם במכתב שהועבר אלי במייל בתאריך : 13.11.16.
במכתבכם נקבתם בתקופת זמן של 10 ימים שבה ניתן להשיב לכם את תשובותיי. בהתחשב בימי העמוסים זה היה נראה לי הוגן. אולם שלושה ימים לאחר מכן קיבלתי במפתיע פניה מערוץ 10 בטלוויזיה מייל שמציין שהעברתם לידיו את המכתב שהופנה אלי והם בניגוד אליכם דורשים תשובה על כל השאלות עד השעה 17.00 . המשך המשפט לא נכתב אבל האיום המרומז היה שאם לא...נדאג להעלות אותך למשפט הציבור בתקשורת.
אין מילים בפי לתאר את תדהמתי על ההתנהלות שלכם בענייני. מדוע לא המתנתם לתשובתי המלומדת והסדורה בתקופת הזמן שנקבתם במכתב??? הרי בתום מכתבי זה יתברר לכם שכל טענותיכם הן טענות סרק ונזרקו לחלל האוויר על סמך ראייה ופרשנות שגויים של המציאות המדומה שיצרתם במוחכם.
עושה רושם שכיוון שחרצתם את דיני ומשפטי בטרם התקיים ובטרם נטענו טענותיי בהליך מסודר כמצופה מנהלים תקינים של משרד ממשלתי הכפוף לחוק במדינת ישראל החלטתם למעשה שאין לכם שום צורך להמתין לתשובותיי. נדמה שהנחתם מראש שכל טענה שאטען איננה סבירה ומתקבלת על הדעת ולכן סופי ידוע ונקוב מראש. על כן בקלות ראש ולדעתי מתוך תאוות רצח/טרף לחסלני, כלומר בכוונת זדון ברורה, ובניגוד לחוק העברתם מידע פנימי וחסוי לתקשורת כדי להשתמש בו לפגיעה בי ובשמי הטוב, לפגוע במשפחתי ובעסקי באמצעות דעת הקהל המושפעת על ידי תקשורת צמאת דם שעטה בעיוורון מוחלט על כל סקופ כפרי בשל.
ואז, מדוע שהתקשורת תבדוק מידע שמשרד הבריאות העביר לה?! היא יכולה לסמוך עליכם בעצימת עיניים.
תפקידה הוא רק לדווח.
לצערי בזבזתי חצי יום בכתיבת 9 עמודי תגובה רציניים ומפורטים על פועלי ב – 21 השנים האחרונות למען בריאות הציבור בישראל ועל גישתי המקצועית. כתבת ערוץ 10 התעלמה כמעט מכל תוכן המכתב והטענות שנטענו בו. היא גם התעלמה מהעובדה שמדובר באדם שסיים תואר שני והוא Master (באנגלית פירוש המילה היא – מורה, מומחה, אמן) בבריאות הציבור מהפקולטה לרפואה של האוניברסיטה העברית וחזרה וטענה שאני חסר כל השכלה בתחום הבריאות.
המילים – ללא כל ביסוס מדעי וללא כל השכלה רפואית כל שהיא (סעיף 7 במכתבכם), בלוף, הבטחות ללא כל כיסוי.. ועוד זכו להבלטה עצומה משום שהם הופיעו במכתבכם אלי. תעודות ההשכלה שלי בתחום הבריאות שנשלחו לערוץ 10 שהוכיחו שאני בעל השכלה רפואית מהפקולטה לרפואה באוניברסיטה העברית והדסה לא הועילו. לא הועילה גם רשימת הממליצים הארוכה שלי שהופנתה לערוץ 10. (ערוץ 10 פנה אומנם ל 2 אנשים אבל במטרה אחת ויחידה למצוא עוד טיעונים כדי לנגח אותי). כמובן שגם לא צוטטו מאתרי אפילו עדות אחת מצולמת על ריפוי ממחלה כל שהיא, ויש לי מאות כאלה.
כיצד זה שידעתם לצטט באופן סלקטיבי מאתרי שורות שמכעיסות אתכם ונראות לכם כהטעיית הציבור אבל בו בזמן אתם מתעלמים מהשכלתי הרפואית הפורמלית ומצהירים בסעיף 7 במכתבכם – "ואינו בעל כל השכלה רפואית כל שהיא". אני מבין שלהשכלה ברפואה הטבעית שלי אתם בזים ומתייחסים בביטול גמור והיא לא נחשבת בעינכם כלל כשהשכלה ששווה להתייחס אליה, אע"פ שזו היא ההשכלה שהכשירה אותי להגיע להצלחות עצומות ויוצאות דופן בכל קנה מידה בריפוי ייחודי ובלעדי בישראל ששום רופא קונבנציונאלי איננו מסוגל להגיע אליהם, אבל כיצד התעלמתם לחלוטין מהתואר H.P.M ? אני מניח שהאותיות ד"ר ו – D.N הם צירוף מילים שמהוות סדין אדום עבורכם והם העבירו אתכם על דעתכם.
עו"ד שאיתו התייעצתי, מטופל לשעבר שלי (כמו הרבה עו"ד ואפילו 2 שופטים מטופלים לשעבר שאיתם אני מתייעץ בימים האחרונים) אמר לי – עושה רושם שהם סימנו את המטרה מראש.
אולם אני רוצה לענות על טענותיכם הקשות אחת לאחת באופן ענייני ובמלוא הרצינות. אני מקווה שגם אתם תקראו הפעם כל מילה במכתבי זה ברצינות המלאה והראויה ולא בקלות ראש שבה נהגתם עד כה שהרי ככל הנראה לא רק עתידי אלא גם עתידם של רבים אחרים עומד כאן היום לדיון. אני גם יכול להבטיח לכם שלא רק אתם, אלא גם מאות אלפי אנשים בישראל שעוקבים אחרי פעילותי ב- 21 השנים האחרונות יקראו את מכתבי זה שעשוי לדעתי להוות ההתחלה של השינוי המיוחל בבריאות הציבור בישראל.
רבותיי, ובכן העניין הרבה יותר פשט מכפי שאתם מתארים אותו.
שנית, אני כאמור בהשכלתי מוסמך בבריאות הציבור ומדעי הרפואה מהפקולטה לרפואה באוניברסיטה העברית. אני מומחה ומורה בבריאות, לא במחלות, זו הגדרת התואר האקדמי שלי, זו הכשרתי האקדמית וזה התחום שבו המשכתי להתעמק ולהשתלם גם בתחומים אחרים או נושקים, במוסדות אחרים ובמחוזות אחרים רחוקים מהרפואה הקונבנציונאלית ב- 29 השנים האחרונות.
אלא שלצערי הרבה אינכם מבינים דבר אחד יסודי – מטרת האחיזה בכללי הבריאות הינה מלכתחילה כדי למנוע מחלות ומוכח על ידנו הנטורולוגים שהחזרה לשמירה על כללי הבריאות והתזונה מרפאים מחלות, אך לזאת אינכם מאמינים. מדוע אינכם מאמינים בזאת? משום שההכשרה הרפואית אומרת שיש לטפל במחלות , אבל אין להתיימר לרפא אותן באמצעות תיקון אורח החיים והתזונה. זה משום שהמחלה היא גנטית, או תלוית גיל או מזל רע ולכן כרונית ולא ניתנת לריפוי. לכן טיפול רפואי לעולם איננו מוביל לריפוי ואינו מתיימר להבריא חולים ממחלות שמוגדרות על ידי הרפואה ככרוניות. כמה פשוט ולוגי וכמה קשה לעיכול ולהבנה וקבלה על ידי רבים שחונכו אחרת. אבל אני מקדים כאן את המאוחר.
כאן אציין שבגיל 9 חליתי באולקוס בדרכי העיכול וסבלתי במשך שנים מדימומים ודלקות. ביום בהיר אחד בגיל 24 בשנה האחרונה ללימודי לתואר ראשון באוניברסיטה העברית התמוטטתי בחדרי והובלתי דחוף לבית החולים בהר הצופים עקב התפוצצות כיב בתריסריון. שכבתי שם שבוע ובסיומו של השבוע ניגש אלי רופא ואמר לי - אתה זקוק לניתוח כדי לפתור את בעייתך. חזור אלינו עוד חודש לניתוח. יצאתי מבית החולים ולא שבתי לראות שום בית חולים מאז ועד היום וגם לא קליניקה של שום רופא בגלל מחלה כל שהיא. מה שקרה הוא שפשוט התגלגל לידי ירחון של American Natural Hygiene Society בארה"ב ומשם הדרך הייתה קצרה לריפוי מוחלט ממחלתי ללא צורך בניתוח ואך ורק על ידי אימוץ תזונה טבעית.
כיוון שבעקבות הריפוי האישי שלי התעניינותי בתחום הבריאות גברה נרשמתי ללימודים במסלול מוסמך לבריאות הציבור בהדסה.
אציין שבמהלך לימודי בהדסה רכשתי ידע רב בנושאים רבים הקשורים לבריאות הציבור, ולא אפרט כאן את כל הקורסים שלמדתי מרצוני גם מעבר לתוכנית הלימודים הבסיסית. בעיקר למדתי לפתח חשיבה מחקרית ומדעית וחשיבה עצמאית ובלתי מוגבלת. לימודי כללו גם מדעי רפואה – אנטומיה, ביוכימיה, פיסיולוגיה, פאתולוגיה, קרדיולוגיה, ביומכניקה, תזונה ועוד.
בתום לימודי שימשתי בתפקיד ניהולי באוניברסיטה העברית בתחום בריאות הציבור ופנאי ונופש. במקביל הפכתי למרצה מבוקש בצהל ויצאתי תכופות למילואים יומיים כדי להרצות בבסיסי צהל ברחבי הארץ. בתפקיד זה מילאתי עד לפרישתי משירות מילואים. במקביל נתתי מאות הרצאות ברחבי הארץ במתנסים, מרכזים קהילתיים, מקומות עבודה ופורומים נוספים. במהלך הזמן נתקלתי בשאלות רבות בדבר החשיבות של סוג התזונה לבריאות. הייתי מבולבל, לא ידעתי לתת תשובות נחרצות, כי אומנם למדתי תזונה בתואר השני, אבל כמו הרופאים שלומדים על תזונה, ללימודי התזונה שלי בהדסה עם פרופ' קוניין לא היה קשר ישיר לריפוי של מחלות.
ככל שהתחלתי לחקור את נושא התזונה הטבעית התחלתי להבין את החשיבות הקריטית של התזונה לבריאותו של האדם וגם נתקלתי בעובדה שהרפואה איננה מדגישה את המרכיב הזה בטיפול בחולים.
אין חולק על כך שחלק מהתחומים האלה אינם מוכרים על ידי הרפואה הקונבנציונאלית ובכך אין חידוש וגם לא שמעתי שזה בניגוד לחוק שהרי מכללות ידועות פועלות בתחום ומשרד הבריאות לא הוציא להן צו סגירה משום שהן פועלות בניגוד לחוק.
במיוחד למדתי שם לעומק את נושא התזונה הטבעית והריפוי של מחלות באמצעות תזונה טבעית. נחשפתי לספרות מקצועית ואלפי מחקרים המדברים על הקשר בין תזונה לבריאות וריפוי ממחלות וגם הגעתי להכרה שלצערה של כל החברה הישראלית הטיפול הרפואי בחולים מתעלם למעשה לחלוטין מכל הידע הזה כשהוא מתמקד אך ורק במתן תרופות וביצוע ניתוחים.
סיימתי שם 4 שנות לימוד ועברתי למכללה לטבעונות של ד"ר עקיבה זנבר במטרה לבצע דרכם את מחקר הדוקטורט. זנבר הציג את המכללה שלו כשלוחה של אוניברסיטת ברנדין שבקליפורניה. המשך המסלול אצלו העניק תואר D.N שהיה מותנה בין היתר בעריכת מחקר משמעותי. את עבודת המחקר שלי לדוקטורט עשיתי על מטופלים ביתר לחץ דם.
נושא המחקר היה - השפעת "ההיגיינה הטבעית", התזונה הטבעית ותקופות של "צום על מים" על הפחתת ערכי לחץ-דם בקרב חולי יתר לחץ דם בשנים 2001-2004 בישראל (המחקר מצורף למייל זה).
אציין שמחקר דומה נערך בארה"ב על ידי ד"ר גולדהמר וממנו שאבתי את ההשראה למחקרי (הפנייה למחקר זה תמצאו בסוף המייל). אציין גם שעבודת המחקר עמדה בכל הסטנדרטים של עריכת מחקר שאותם למדתי באוניברסיטה העברית כולל ליווי באמצעות אותו סטטיסטיקאי, שמואל ברונר, שליווה אותי בעבודת המחקר שלי לתואר שני. לימים פנה אלי פרופ' שאת שמו שכחתי וביקש ממני עותק מהמחקר לקריאה. לאחר הקריאה הוא חזר אלי ואמר – אם התוצאות של המחקר הזה אמתיות אזי אתה צריך לקבל פרס ישראל על חדשנות רפואית (דרך אגב – אתמול נשמע פרופ' לוטן מהדסה בכתבה בערוץ 10 אומר – אם מישהו יציג תזונה שיכולה לפתוח כלי דם מגיע לו לקבל פרס נובל. אז אני מתכונן בהחלט לפנות איליו ולהציג לו עשרות עדויות חיות לכך ולבקש שיפעל להעניק לי את הפרס) (עכשיו כבר מגיעים לי כבר 2 פרסים).
בכל אופן במהלך השנים נעשו ניסיונות מצדי להביא את תוצאות המחקר לידיעת רופאים מומחים בתחום כלי דם. הצעתי להם לחזור על המחקר יחד איתם בין כותלי בתי החולים, אבל כולם כאחד לא גילו בכך שום עניין. בסופו של דבר מי שהפסיד מכך הוא ציבור החולים בישראל. גם היום אני מציע לכם ולכל המעוניין לחזור על מחקרי בכל מקום שתחפצו ואני יכול להבטיח לכם שתוצאות המחקר יהיו דומות, גם אם לא זהות.
Campbell T.C: The China Study, The Most Comprehensive study of Nutrition ever Conducted and the Startling Implications for Diet, Weight Loss and Long term Health, Benbella Books, Dallas, Texas, 1995.
אנחנו בסך הכל מלמדים את המטופלים/תלמידים שלנו את צרכי החיים החיוניים של הגוף ואת כללי הבריאות - אורח החיים הנכון, כיאה למורי בריאות. על כן מגוחך לומר עלינו שאנחנו עוסקים ברפואה, שהרי עיסוק ברפואה הוא עיסוק מאוד מוגדר וספציפי כפי שפירטתי לעיל.
ועוד, אם אני מואשם כעוסק ברפואה, המשמעות היא שהרופאים עושים בדיוק מה שאני עושה ואני עושה בדיוק מה שהרופאים עושים. אם כך יש לכם הסבר מדוע אני מגיע לתוצאות הפוכות לאלה של הרופאים? הם מדברים על מחלה כרונית לכל החיים ואני מדבר על ריפוי מחלות כרוניות באמצעות תזונה. הסבירו לי אם כך בבקשה כיצד הגעתם למסקנה שאני עוסק ברפואה בה עוסקים הרופאים?
כללי הבריאות שאנו מלמדים מתייחסים לצרכי החיים החיוניים של הגוף והם: תזונה טבעית, שתייה, מנוחה, תנועה, חשיפה לשמש, הימנעות מרעלים, אוויר נקי, חשיבות השינה, חיי חברה, קהילה ומשפחה, תמיכה רגשית, חשיבות הרגיעה והשלווה והשליטה על מתחים, הימנעות מעישון ואלכוהול וחומרים מגרים וממכרים ועוד.
האם משהו מזה כלול בלימודי הרפואה? בפרקטיקה של הרופא? לא, אולי מעט מאוד ובאופן חלקי ומקוטע. האם הרופא המומחה ל..., רופא המשפחה בקופת חולים מלמדים את החולה הרגלי בריאות ותזונה נכונים. כמדומני שלא? הם טוענים שזה לא מתפקידם? הם מפנים לתזונאיות לשם התייחסות למרכיב אחד בודד מכל הצרכים – תזונה. אולם למרבה ההפתעה לתזונה שהדיאטניות מציעות למטופלים אין שום השפעה מרפאה/מבריאה על מחלותיהם. דיאטנית הרי לא מצפה, וגם לא הרופא שמפנה אליה, שהחולה יבריא ממחלתו בעקבות הצעותיה וכתוצאה מכך יפסיק ליטול תרופות. מכל אלה שהגיעו אלי ב- 21 השנים האחרונות לא ראיתי אחד שנרפא ממחלה כל שהיא עקב יישום התזונה של הדיאטניות הקליניות, נהפוך הוא – מצבם רק הלך והחמיר ולכן הם הגיעו אלי לייעוץ.
מדוע מצב החולה והמחלה מחמיר עם הייעוץ של התזונאית הקלינית?
את התשובה לזה תקראו במחקריו של פרופ' Campbell T.C והם מתמצים במשפט אחד – זו איננה תזונה שמתבססת בעיקר על מזון טבעי לאדם.
אז אם הרופאים לא מלמדים בריאות מי כן עושה ויעשה זאת?
למעשה אין תפקיד כזה בתחום הרפואה. אף אחד לא עוסק בזה באופן סיסטמתי ומקצועי כמו הנטורולוגים (הפירוש של המילה נטורולוגיה הוא – תורת חוקי הטבע).
האמת היא שאנחנו לא מתיימרים לרפא שום מחלה, זה משום שאיננו יודעים לרפא מחלה כל שהיא ומעולם לא ריפינו אף חולה ממחלה כל שהיא.
תמוה? ההסבר הוא פשוט?
אנחנו אומרים שריפוי הוא תמיד תוצאה של תהליכים ביולוגיים המתרחשים בגוף ונובעים מהאינטליגנציה הפיזית האין סופית שטמונה בגוף עצמו. כאשר צרכי החיים החיוניים מסופקים לגוף באופן אופטימלי ידע הגוף לרוב להחזיר את תאיו, רקמותיו ומערכותיו לאיזון באמצעות ריפוי הביוכימיה הבסיסית של הגוף. על כך בדיוק מדבר ד"ר Tilden M.D. כך מרפא הגוף את מחלותיו באופן עצמי. לכך קרא ד"ר אנדרו וויל M.D - ריפוי ספונטני. לכח ריפוי זה עד כל רופא שרואה את מצב הבריאות של החולה שלו משתפר, לעיתים קרובות ללא כל הסבר מדעי שמניח את הדעת מצדו.
מרבית הרופאים ככל הנראה מאמינים באופן מלא או חלקי בגישה הזו גם אם יש בה לדעתם לא מעט חורים.
אנחנו הנטורולוגים לא רק טוענים, אלא אף מוכיחים על תלמידנו שכל הטענות האלה שגויות מיסודן ונובעות מתוך התעלמות מוחלטת ממידע מדעי וקליני מצטבר מוצק ומבוסס (הפנייה למחקרים בתחתית מכתב תגובה זה) שמוכיח שכמעט כל המחלות ניתנות לריפוי באמצעות כוחות הריפוי של הגוף עצמו. אתם או כל גוף אחר מוזמנים לבדוק את אמיתות דברי על מאות מחלימים.
שנית מעולם לא הבטחתי ריפוי כל שהוא בשם הגוף. ציינתי רק שהניסיון שלי ושל מאות רופאים נטורולוגים ברחבי העולם ב- 230 השנים האחרונות והמחקרים תומכים בכך ומראים שכאשר חוזרים לשמור על חוקי הבריאות והתזונה מתחולל ריפוי במגוון עצום של מחלות ובעיות כולל פתיחה של כלי דם. בכל המקרים אני יכול "להבטיח" שיחול שיפור במצב הבריאות בכפוף לנזק שהאדם גרם לגופו ולמידת ההפיכות של הנזק. זה הכל.
מדוע שלא תבדקו זאת בדרך המדעית המקובלת, שהרי אנחנו מדברים כאן על מדע מדויק, לא על מופע קסמים ולא על רפואת אליל, דרך אגב בניגוד לרפואה וליו"ר ההסתדרות הרפואית לשעבר יורם בלשר שהצהירו שהרפואה איננה מדע מדויק.
בסוף המכתב הזה תמצאו מאות מחקרים שעליהם אני מתבסס בגישתי. הם בוצעו במיטב האוניברסיטאות בעולם, על ידי מיטב החוקרים ופורסמו בחלקם גם במיטב הירחונים המקצועיים.
אתם סבורים שלכל מחלה נדרש מומחה ספציפי, שעל פי רוב איננו יודע ומצליח לרפא באמת את שורש המחלה ומספק תרופות לרוב ומכריז על המחלה ככרונית. הרי את זה אינכם מכחישים.
וכאן אני טוען ומאות רופאי הנטורולוגיה עומדים לצדי וגם כמה אלפי מחקרים שפרקטיקה כזו רק מנציחה את המחלות ולעולם לא תרפא אותם! הרי זה בזבוז של מיליארדים לקופה הציבורית שגם כך אינה עומדת בפרץ.
הרי פליטי התרופות והניתוחים שלא איבדו את תקוותם להירפא מגיעים אלי אחד אחרי השני ולרוב כשהם מקיימים את התנאים להשבת הבריאות הם מחלימים מסוכרת, מיתר לחץ דם, מטרשת עורקים, מקוליטיס, ממיגרנה, מקרוהן מאסטמה ועוד ועוד. עשו על כך מחקר רציני ותיווכחו בצדקתי. כל האנשים שהחלימו שהגיעו אלי בצר נפשם והחלימו מעשרות בעיות הם עדויות חיות לכך.
אין לכם שום עניין לחקור אותם ולפרסם את הממצאים בירחונים מקצועיים בעולם? הרי אתם משרד שרוצה לדאוג לבריאות העם.
האם יש פעולה יותר מבורכת מכך לקידום הבריאות בישראל?
האם לא תרצו שעוד מאות אלפי חולים בישראל ישמעו על כך וליבם ימלא תקווה על האפשרות להחלים ממחלותיהם?
האם אין לכם עניין לשנות את מפת החולי בישראל?
האם אין זה מתפקידכם לעשות זאת במקום להילחם באדם שמוביל אנשים להבראה ממחלות באמצעות ייעוץ פשוט להרגלי בריאות נאותים?
רבותיי, מתי לאחרונה הצצתם בעלונים המצורפים לקופסאות התרופות שחולים מקבלים?
האנשים מגיעים אלי מבוהלים, מלאי חלחלה ממה שהם קראו בעלוני התרופות ואומרים לי אני לא מוכן לקחת את זה, אני מוכן לעשות כל מה שתגיד לי רק לא לקחת תרופות, או שהם אומרים לי לקחתי... וקיבלתי כאבים בכל השרירים, הגעתי לאימפוטנציה, קיבלתי פריחה, שלשולים... ועוד עשרות סימפטומים?
הציבור בפאניקה מכם, לא ממני, אני לא מציע שום רעלים ושום סמים ולא שיקויים ולא משחות ולא גלולות ולא זריקות שמפחידות אנשים, רק מלמד אותם את חוקי הבריאות. מה כל כך מפחיד בזה?
בשביל מה אם כך הכשירה אותי המערכת הרפואית להיות אדם משכיל, פתוח, קשוב, בעל יכולת ללמוד ולקרוא ולהבין מחקרים ואף לבצע אותם וגם להשליך מהם על החיים עצמם לתועלת של אחי ואחיותיי בני האנוש?
האם אין מחובתי להגיש את תוצאות ניסיוני, לימודי ומחקרי לציבור הסובל?
אתם מציעים שאהיה אדיש לסבלם?
להיאבק באמת הגבוהה הזו שאני מציג פירושו לירות כדור ברגל של עצמנו, של ילדינו ושל החברה כולה.
אז אתם מוזמנים רבותי, כפי שביקשתי משר הבריאות בפגישה אישית בת שעה וחצי במשרדו בירושלים כבר לפני 16 שנה, להקים ועדת חקירה ממלכתית בנושא, ליזום מחקר חדש על מאות או אלפי מטופלים שיוכיחו זאת.
אתם מוזמנים לבצע מחקריו ולפרסם את תוצאותיו בציבור ולכפות על מוסדות הבריאות/החולי בישראל לאמץ את כל התוצאות לתועלת ציבור החולים בישראל. בהצעה זו באתי לכל מנכ"לי קופות החולים בישראל אך מלבד מנכ"ל מכבי אף אחד לא ענה לקריאתי (חלק מהתכתובות מצורפות למייל זה).
לכנות אדם שצועק את האמת – אתם יכולים להירפא אך ורק באמצעות שינוי משמעותי של תזונה והרגלי בריאות - כבר 21 שנה "מטעה הציבור" זו איוולת שאין כדוגמתה, קריאה זו מזכירה את כל אלה שהוקעו לאורך כל שנות ההיסטוריה האנושית על חדשנותם וכפירתם באמיתות מוחלטות של זמנם הועלו על המוקד ונצלבו על עמודים בכיכר העיר. אתם החלפתם את כיכר העיר הישנה בכלי התקשורת.
אני משער שלמרבית האנשים שעוסקים ברפואה דברי אלה יהיו לצנינים בעיניהם ויגרמו להם עוגמת נפש רבה ואף דאגה וחרדה קשים לעתידם, והסיבות ידועות לכולנו, הן לציבור והן לעוסקים בתחומי הבריאות, אולם השאלה היא האם למישהו מאתנו יש את הזכות להסתיר את האמת מעיני הציבור רק כדי לזכות על גבו בעתיד מקצועי וכלכלי מכובד ומבטיח?
השאלה היא האם באמת בריאות הציבור עומדת לנגד עינכם במשרד הבריאות כיוון שפניתם אלי בשל חרדתכם לבריאות הציבור?!
אם אכן בריאות הציבור היא בראש מעיינכם אדרבא המשיכו את החקירה במלא המרץ והרצינות.
המקום האחרון לנהל בו חקירה, או צליבה ללא כל חקירה אמתית היא התקשורת.
האם למשל אני לא אמור לשאול את האדם האם הוא אוכל כך וכך... או מעשן, או עושה פעילות גופנית ומה סוגה ועצימותה, וכמה שעות הוא ישן, וכמה הוא שותה ביום ומה הוא שותה, וכמה קפה, ואלכוהול, ועוד שאלות רלוונטיות על הרגלי ההתנהגות שלו?
האם מעולם איזה שהוא רופא בקופח או בבית חולים העביר שאלון כזה למטופליו כדי ללמוד באמת על הרגלי הבריאות של מטופליו במטרה לספק להם לאחר מכן ייעוץ מתאים לתיקון הרגלי הבריאות שלהם? לא!!!
אני לא עוסק בשום דבר מאלה.
חברים, האם אתם סבורים שהציבור מטומטם ואינו מבין שאתם נטפלים אלי לחינם, ללא כל היגיון וטעם?
האם אתם סבורים שהציבור באמת מאמין שטענותיכם אלה אכן נובעות מדאגה כנה ואמתית ורצינית לשלום הציבור ובריאותו? וכיצד בדיוק שלום הציבור נפגע כשהוא מחלימים ממחלות באמצעות חינוך לבריאות?
אני מבין שבריאותם הנפשית של הרופאים המודאגים מכך יכולה להיפגע, אבל הרי לא טענכם שפעולותיכם נועדו כדי לשפר את מצבם הנפשי של הרופאים המודאגים, זו איננה המטרה המוצהרת שלכם, הלא כן?
כשאדם פונה אלי הוא ממלא שאלון ולמעשה הוא מאבחן את עצמו. אני לומד מכך על הרגלי הבריאות שלו.
האם אדם שקיבל תואר של מוסמך בריאות הציבור מהאוניברסיטה העברית או כל מומחה אחר בבריאות יכול לדבר עם מישהו על מצב בריאותו ותיקון הרגלי בריאותו ללא התייחסות לפרמטרים בסיסיים אלה?
אינני מאמין ואם כן אזי הוא שרלטן או טיפש.
לא רק לי אלא לכל מוריי לאורך 240 השנים האחרונות יש עדויות על כך, גם אם הם אינם משתמשים במונח שאותו אני התוויתי, "תזונה כירורגית", שהינה בסך הכל ביטוי המבטא את התהליכים העמוקים שמתרחשים בגוף באמצעות נקיטת הטקטיקה הספציפית שפיתחתי.
המונח "תזונה כירורגית" בסך הכל ממחיש את העוצמה של תזונה שבה היחסים של שומנים חלבונים ופחמימות הוא כזה שמאפשר את הריפוי שעליו אני מדבר ולו אני עד מידי יום.
לא שיערתי ששימוש בשפה העברית באופן חופשי ויצירתי היא עבירה על חוק כל שהוא. יועצי המשפטיים טוענים שלא.
האם יצירת גישות/מוצרים/שיטות חדשות היא זכות בלעדית השמורה רק לתעשיית ההייטק בלבד, או תעשיית ייצור המכשירים הרפואיים בלבד או תעשיית התרופות בלבד?
במוקם לעשות זאת רצתם לתקשורת לפני שבכלל דנתם איתי על העובדות כדי לרוצץ את גולגלתי בהאשמות שווא! כל עורכי הדין שאיתם התייעצתי טענו שבוצע כאן פשע לכל דבר ועניין.
אז אולי מדינת ישראל התברכה באדם כישרוני שכדאי לשמוע את דעתו ולהבין את גישתו ואולי גם לאמץ אותה לטובת הציבור כולו?
מדוע בתחומים אחרים אנחנו פתוחים לכל שינוי ותחרות והתחום היחיד בישראל שיש בו מונופול מוחלט של גישה אחת שמציגה תוצאות גרועות ביותר לאורך 67 שנות קיומנו הוא תחום הבריאות/חולי/איכות החיים.
והינה אנחנו מגלים שיש גישה שמסוגלת להביא מזור למרבית תחלואינו ומה אתם עושים לה – מוקיעים אותה!!! במקום לשאת אותה על כפיים. מדוע? משום שהיא פורצת מעצם טבעה לנחלתם הבלעדית של הרופאים.
במקום לאמצה אל חיקכם הכרזתם עליה מלחמה, טפלתם עלי אשמות שווא, האשמתם אותי בהפרת חוקי המדינה, כיניתם אותי שקרן/בלפן בפרסיה בפני מיליוני צופים וכל זאת מבלי לתת לי אפילו שלושה ימי חסד כדי שאוכל להשיב ברצינות הראויה על טענותיכם המשוללות כל יסוד.
אולי הפעם הציבור יצא מאדישותו ויזדעזע כשהוא ידע שמי שאמון על בריאותו לא ממש מבין בבריאות?
רבותיי, כאמור, בסוף המכתב הזה הבאתי לכם מאות מחקרים התומכים בגישתי. אינני יכול לצטט כאן את כל אלפי המחקרים הקיימים בעולם. במסגרת וועדת חקירה מסודרת שאליה יוזמנו חוקרים בכירים מהעולם יוצגו לכם כל המחקרים והראיות הדרושות לכם. תוכלו גם למצוא רשימה ארוכה של מחקרים בספרו של פרופ' קמפבל ובסוף ספרו של ד"ר פורמן. מחקרים אלה פורסמו כאמור במיטב הירחונים המקצועיים וחלקם אפילו על ידי רופאים קונבנציונאליים. הייתכן שקברניטי הבריאות במשרד הבריאות ובמדינה לא ראו מעולם ולא קראו מעולם את אלפי המחקרים האלה והם אינם מודעים לקיומם? עושה רושם משאלותיכם על הבסיס המדעי לשיטתי שאתם אכן לא מודעים לקיומם כלל או גרוע מזה, התעלמתם מהם במכוון לאורך כל השנים.
וכיצד זה שפסחתם על כל המחקרים האלה?
והינה מגיע אשחר ואומר – יש לי עשרות אנשים שזה אכן קרה אצלם באמצעות הייעוץ שלי. ואם אתם הייתם מאפשרים אזי היו לי גם מאות ואלפים כאלה בכל שנה. ואם עד כה הוכחתי בשפתי הרהוטה שאינני אדם הזוי, תמהוני או הוזה בהקיץ אזי ראוי שתבדקו את דברי, לא?
אבל אף אחד מכם לא יבדוק את דברי רק משום שהתואר שלי איננו D.M ולכן האקיו שלי אינו מספיק גבוה כדי להגיע לפריצת דרך מסוג כזה שיכולה להיות רק נחלתם של גאוני החברה שיש להם תואר D.M . אדם שיש לו תארים אחרים מהפקולטה לרפואה הוא נחות לכל עניין ודבר ובמיוחד בתחום ריפוי של מחלות (שבו גם אתם טוענים שאין לכם הבנה ויכולת). שלא לדבר על בעלי תואר D.N, שהם הכי נתעבים בעינכם בשל הצליל של התואר שלהם שדומה לשלכם ולכן הם בעינכם כמתחזים גם אם תוצאותיהם טובות ומופלאות משלכם. לכן גם אינכם מכירים בשום דבר שהם למדו או עושים (אבל בדלת האחורית כל קופות החולים כבר מזמן הכניסו את כל הטיפולים האלה לתוך סל השירותים שלהן, אז אתם מכירים בהם או לא, אני מבולבל). הם הרי למדו רק 4 שנים ולא 7 שנים, מספר השנים הדרושות כדי ליצור גאונים אמתיים שמצילים בכל יום את החברה הישראלית ממחלותיו הכרוניות באמצעות סיפוק אין סוף תרופות עד למותם. (אבי ואימי שמתו עם מחלותיהם ועשרות התרופות שנטלו במשך עשרות שנים הם דוגמא מצוינת לפרקטיקה הנהדרת הזו ו"מצילת החיים" שאתם מציעים לאנושות ולחברה הישראלית).
הדבר שהכי מדהים אותי שיש לכם ראיה סלקטיבית ועיוורון בלתי מוסבר שהרי כל הסרטונים באתר שלי של אנשים חיים שמעידים על החלמתם ממצב של סתימות קשות בכלי דם כאילו לא היו ולא נבראו מבחינתכם.
זה מעלה חשש כבד בליבי שכל מה שביקשתם לעשות הוא להשתיק את האיש המטורף הזה שיוצא בהצהרות של כפירה מוחלטת בניגוד לכל המומחים הבינלאומיים הידועים לכם.
"אינך ....... או מחזיק בתעודת הכרה כל שהיא במקצועות הבריאות...". המשך..."זאת ללא כל הכשרה מוכרת.."
נראה לכם שהצהרות אלה יעמדו במבחן בית המשפט או בג"צ? התואר שלי מהדסה שווה מבחינתכם לפח האשפה? על כן הרשיתם לעצמכם להשפיל אותי בפני כל עם ישראל?
די בתוארי האקדמי מהפקולטה לרפואה בהדסה כדי להצדיק את כל פעילותי בחינוך הציבור לבריאות ותזונה נכונה ומבריאה. כל שאר השכלתי היא רק בונוס לעצמי ולכל התלמידים שלי, שהרי בלעדיה לא הייתי מסוגל לעזור להם במאום.
אתם ממשיכים : "...זאת ללא כל הכשרה מוכרת.." – שוב אני מבין שכל השכלתי האקדמית לא נחשבת בעינכם וראויה לפח האשפה.
אז אחת משני הדברים: או שיש לי יכולת וידע שאינכם מכירים אפילו והם אלה שיוצרים את התוצאות המופלאות של פעילותי או שאני יורשו של ישו הנוצרי ונשלחתי משמיים על ידי אלוהים ויש לי יכולות על אנושיות של הליכה על המים, ריפוי עיוורים ופסחים ומיגור צרעת. אבל בלופר=שקרן=נוכל – אני לא, שהרי יש לי עדויות חיות ומשנה סדורה ואלפחי מחקרים ועוד.
רבותי, טענותיכם יעלו גיחוך על פניו של כל נטורולוג בעולם וכמדומני שגם על פניו של הציבור כולו שיקרא מכתב זה. יש לי רעיון, מדוע לא תעשו שיחת טלפון לידידי פרופ' קמפבל או תזמינו אותו לארץ לתת עדות או לידידי ד"ר פורמן D.M , או ד"ר מקדוגל D.M , או פרופ' אורניש D.M , או לד"ר גולדהמר שכולם פועלים בדיוק על סמך אותו הידע ואותו בסיס מדעי שעליו אני מסתמך? האם עם ישראל איננו ראוי לחקירה יסודית, רצינית וציבורית בנושא כל כך חשוב? הרי התשובות שתשמעו מהם יכולות לחולל מהפך עצום בבריאות הציבור בישראל.
...אמירות הנחזות להיות מקצועיות..." – כיוון שעיסוקי מסתמך על מדעי הרפואה אותם למדתי בהדסה והגעתי מלב הרפואה המחקרית והמדויקת שמקפידה על קוצו של יוד אני תמה על אמירה זו. ממש אין לי שום מושג מה אתם רוצים ממני. אתם רוצים שאני אדבר אל הציבור בשפת השוק ולא במושגים מקצועיים רק כדי שדעתכם תנוח שאני לא עוסק ברפואה? ומה למשל אומר לאנשים כשאני מדבר על כוחות הריפוי של הגוף מקוליטיס, או מקרוהן, ממיגרנה, או מטרשת עורקים, או מדלקת פרקים או על מאסתמה או מפסוריאזיס על ידי שינוי התזונה? באילו מונחים ואמירות עלי להשתמש כדי לא להרגיז אתכם?
כבר הבנתי שאתם מעדיפים שבכלל לא אומר להם את האמת על ריפוי של מחלות באמצעות תזונה וודאי לא באמצעות תזונה כירורגית מושג שאיננו מוכר בעולם הרפואה, כפי שהצהיר אותו פרופ' בכתבה, אז תוכלו לשלחו לי את רשימת המילים או המונחים שאני רשאי להשתמש בהם ואלו שאסור לי להשתמש בהם על פי החוק, כי אני הרי חסר כל השכלה רפואית.
המשך: ....לסובלים מחרדות ואבחונם של מצבים נפשיים... – מעולם לא הצעתי טיפול לסובלים מחרדות ובעיות נפשיות ולא אבחנתי בעיות נפשיות ואין לי מושג על מה אתם מדברים. יחד עם זאת אני רק יכול לציין שמאות אנשים הגיעו אלי (תראיינו אותם בבקשה) עם מועקות נפשיות ודיכאון וכאשר בריאותם השתפרה גם בריאותם הנפשית השתפרה באופן משמעותי.
האם זה מפתיע אתכם? האם לא טבעי ולא הגיוני שזה יקרה? האם ראיתם פעם מה מצבו הנפשי של חולה קוליטיס או קרוהן שנכנס 20 פעם ביום לשירותים לשלשל ואין לו חיים? אני ראיתי מה מצבו לאחר שהבריא ממחלתו, הוא רוקד משמחה ומודה לבורא עולם על כך שהיגיע אלי. אתם מעוניינים לפגוש חולים לשעבר כאלה ולתחקר אותם? אולי תלמדו שם במשרד הבריאות משהו על בריאות ומחלות ועל נפש האדם. האם נתתי להם ייעוץ פסיכולוגי או תרופות פסיכיאטריות? ממש לא. התזונה הטבעית ריפאה אותם ומצב רוחם השתפר באופן טבעי. האם הטעיתי אותם או גרמתי להם עוול או ההיפך מזה? תשאלו אותם לא את הרופאים שמציצים באתר שלי וקוראים לי ככל הנראה נוכל (פרט לאותם רופאים שהם בעצמם הגיעו אלי לייעוץ לאורך השנים ואם בית משפט יורה לי אזי אחשוף גם את שמם. ואולי תשאלו אותם מדוע הם הגיעו אלי).
קשה לי להבין כיצד אנשים חסרי כל השכלה בריאותית/רפואית נכנסים מידי יום לאתרי האינטרנט שלי קוראים את התכנים ואומרים – אני מאמין בכל ליבי בגישה שלך, אני לא מאמין בתרופות, אני רוצה להגיע אליך לטיפול (אני מסביר להם שאני לא מטפל בהם אלא הם מטפלים בעצמם, ושאני הופך אותם לרופאים של עצמם, מה שמאוד לא ישמח אתכם כמובן). אנשים אלה מגיעים אלי, עוברים תהליך ומבריאים וכך הם הופכים לממליצים נלהבים.
אבל אתם בעלי ההשכלה הרפואית מסתכלים על התכנים ורואים משהו אחר לגמרי – שום דבר לא ברור לכם אף על פי שכמעט כל ההסבר התיאורטי מפורט שם (החלק המעשי חייב להיות מותאם אישית לכל אחד).
אולי זה משום שגם כאשר העובדות והעדויות מוצגות לנגד עינכם, גם כשאתם מקבלים את כל העדויות וההסברים שבעולם וגם מקבלים רשימת מחקרים ארוכה, גם אז אתם ממשיכים להתכחש למציאות ואינכם מעוניינים לקבל את הגישה הסותרת את עמדתכם הבסיסית ב 180 מעלות?
אתם רוצים להכתיב לכוחות הריפוי של הגוף של האדם עד לאן להגיע בתהליך הריפוי שלהם? זה הרי נשמע אווילי ומגוחך. כל התבניות וההגדרות שאתם רוצים לכפות עלי אינם מתאימים לעיסוקי ולעקרונות הפילוסופיים של הבריאות הטבעית. עולם המושגים שלכם וגם של חלק גדול מהגישות המכונות רפואה אלטרנטיבית/משלימה, אינם מתאימים לעולם המושגים המדבר על ריפוי טבעי טהור ועצמי באמצעות כוחות הריפוי של הגוף עצמו.
רבותיי, אני עוסק בפרקטיקה המבוססת על מדע בריאות הנשען על יסודות מחקריים וקליניים מוצקים, לשמחתי הרבה יותר מהרפואה הקונבנציונאלית וללא כל השוואה לרפואה האלטרנטיבית.
אם כך מה עלי לעשות? להיחבא אל הכלים? להסתיר את פעילותי? לטשטש את המושגים ואת ההסברים עד כדי כך שהציבור לא יבין את גודל האמת המכאיבה לרופאים? אתם מבינים שמתקרב היום שבו לא תוכלו יותר להסתיר את האמיתות האלה?
עבירה פלילית...לאור הסברי אני מניח שאתם מבינים שהבסיס העובדתי לעבירה פלילית כל שהיא כלל איננו מתקיים כאן.
תואר שאינו מוכר: התואר שלי מהדסה בוודאי שמוכר על ידי הקהילייה הרפואית, אם כך מה הבעיה? אני פועל מתוקף הכשרתי המקצועית כמומחה לבריאות הציבור.
הרי אין לה כל אינטרס להכיר רשמית בכל התחומים ה"מעורפלים" האלה ולכן אתם גם מרשים לעצמכם לתקוף אותם כל אימת שהם מרגיזים אתכם. מצד אחד אתם מציעים אותם לציבור כדי לסבר את עינהם ומצד שני אתם מציינים בבירור שכולם נחותים מכם. אין זה שיר הלל לרפואה הקרויה אלטרנטיבית או משלימה שבחלקה הגדול איננה משקפת את תפיסת עולמי המקצועית.
יחד עם זאת 4 שנות לימוד מעבר לתואר השני שלי ועבודת מחקר ייחודית ופורצת דרך מצדיקים קבלת תואר N.D, לפחות במקרה שלי, ואינני בא לסנגר על אחרים שלא עשו אפילו תואר ראשון במוסד אקדמי ומאמצים את התואר דר. להציג אותי בכתבה אחת ובנשימה אחת עם אנשים כאלה שהוצגו בכתבה זו רשעות.
מה שלא ברור דיו הוא שאם התואר N.D "לא מוכר" (מה משמעות של זה בכלל??) מדוע אתם מאפשרים לרופאים קונבנציונאליים ללמד במכללות לרפואה טבעית ומדוע אתם בכלל מאפשרים למכללות האלה להתקיים? ומדוע אתם מאפשרים להם להעניק תארי N.D? והאם אתם טוענים שהענקת תואר כזה הוא בניגוד לחוק, בלי קשר לאוניברסיטה שנותנת חסות לתואר הזה והאם היא נסגרה במהלך השנים או עדיין קיימת?
אתם ממשיכים – "...ללא הוכחה מדעית מחקרית מוכרת" – לצערי שוב אתם מציגים את בורותכם המוחלטת בגישה הנתמכת ב 100% על ידי מחקרים וטוענים טענות שווא. רשימת המחקרים שבתחתית המכתב והספרים שצוינו לעיל מוכחים בעליל שיש לכם חור ענק בהשכלה הרפואית/בריאותית שלכם.
הפגישה כוללת: סקירה של שאלון בריאות כולל רמות של שומנים בדם ועוד בדיקות דם שהמטופל הכניס לשאלון, מדידת משקל, היקף מותניים, קפלי שומן תת עוריים, הסתכלות על ציפורניים, לשון, עור, שיחה על מצבו של הפונה בהתייחס למידע שמסר בשאלון הבריאות והצעת תכנית תזונה ושינוי בהרגלי חיים.
ג. תזונה כירורגית כאמור לעיל מתייחסת ליחסים בין אחוזי השומן החלבונים והפחמימות בתפריט. יחסים אלה משתנים בהתאם לשיקולים שונים ובהתאם למצבו של הפונה. הגישה מבוססת רק על תזונה שניתן למצוא אותה בכל סופרמרקט בישראל, לא על שום דבר אחר. במצבי חוסר מומלץ על לקיחת תוסף תזונה זה או אחר.
ד. הסרת מאמרים, פרסומים והצהרות – אין מילה אחת בכל מאמרי שאינם מבוססים מדעית שהרי אני אומר בדיוק את מה שאומרים עמיתי ואף מצטט את מחקריהם - פרופ' קמפבל, ד"ר פורמן, ד"ר גולדהמר מארה"ב, ד"ר גרינדלנד מקנדה, ד"ר אלק ברטון מאוסטרליה, ד"ר קקי סידוה מאנגליה ועוד רבים אחרים. כולנו פועלים בדיוק על סמך אותו הידע ואותו בסיס מדעי שעליו אני מסתמך. מאמרנו הינם העתק האחד של השני וכולנו חברים ב - American Natural Hygiene Society.
מדוע אם כך עלי למחוק את כל האתר שלי ולבטל את כל עיסוקי ולהפוך למובטל רק משום שאתם עיוורים ומתכחשים לתורת בריאות מופלאה המבוססת על מדע טהור ואלפי מחקרים? רק משום שהיא אינה נוחה לכם??? האם בכלל בחנתם את הביבליוגרפיה שבתחתית כל מאמר שאתם יוצאים שוב ושוב בהצהרה – ללא כל ביסוס מדעי ומחקרי?
התשובה היא כמובן לאו מוחלט.
לאור כל האמור לעיל כל אדם שעיניו בראשו, שלא לדבר על רשויות המשפט בישראל, לא יוכלו לדעת יועצי המשפטיים לתמוך ולו בטיעון אחד מהטענות הרבות שטענתם כלפי במכתבכם.
לדעת יועצי אין ספק שמדובר כאן על הוצאת דיבה ולשון הרע ואף יותר מזה.
על כן הנכם מתבקשים לחזור בכם במפורש ובכתב מכל האשמות שהטחתם בי במכתב זריז במידת הזריזות שבה נהגתם כאשר העברתם את המכתב מלא ההאשמות שלכם לתקשורת לצורך ביצוע לינץ מהיר וזריז בי ובמשפחתי.
במידה ולא אקבל מכם את התיקונים המתבקשים עקב העוול שגרמתם לי אנקוט בכל האמצעים העומדים לרשותי כדי לעשות זאת. כמו כן יעמוד הדבר לשפיטת הציבור בכל האפיקים הקיימים.
האמת סופה לנצח!!!
מחלה נובעת מהרגלי בריאות לקויים.
4. American Heart association: "heart disease and stroke statistics – 2003 update". Dallas, tx: American Heart Association, 2002.
33. Airola P: There Is a Cure for Arthritis, parker publishing company, New York, 1968.
34. Ames RP: “Antihypertensive therapy and risk factors for coronary heart disease” , Practical Cardiology, 1989, 15:49-66.
kinetics publishers Inc, 1990, champaign, Illinois, U.S.A.
Natural Hygiene Society, spring 2004, p.10.
pp.16, july 1996.
Manipulative and Physiological Therapeutics, Vol’ 24, Num’ 5, June 2001.
Chronically Ill”, JAMA. 2004;291:2344-2350.
91. Gresham GA: “Is atheroma a reversible lesion ?”, Atherosclerosis, 1976. 23:379-391.
Am. J. Epidemiol, 100(5), 390-398, 1974.
Hypertension, Volume 16, August 2003, Issue 8, Pages 634-639.
142. Scrimshaw NS: “effects of magnesium on blood pressure”, Brit. Med. J.
J’ Hypertens 1989;7:S19-S23.
43. גוגנהיים. י.ק: סיבי המזון ותפקידם בתזונה, הרפואה, כרך ק"ז, חוב' ה-ו, ספט', 1984.
44. גורן. מ: הדרך הטבעית לבריאות ואריכות ימים, הוצאת אינטגרה, ירושלים, 1988.
46. דורין. י: הטבעונות הלכה למעשה, הוצאת אחיעבר ושות' , ירושלים, 1980.
51. "הקשר בין תזונה למחלות ממאירות" , הרפואה, כרך 127, חוב' א-ב, יולי 1994.
בתוך: טורקניץ צ: תזונה נכונה ורפואה מונעת.
תזונה נכונה ורפואה מונעת, שם.
64. קרת .ד: תזונה מבריאה, הוצאת ספרים פרולוג, 1997.
65. רובינשטיין. י: רפואה מונעת, בהוצאת אקדמון, האוניברסיטה העברית, י-ם, 1989.